CELEX: 62011CN0508
Language: hu
Date: 2011-10-03 00:00:00
Title: C-508/11. P. sz. ügy: A Törvényszék (első tanács) T-39/07. sz., ENI kontra Bizottság ügyben 2011. július 13-án hozott ítélete ellen az ENI SpA által 2011. október 3-án benyújtott fellebbezés

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/12
            
         A Törvényszék (első tanács) T-39/07. sz., ENI kontra Bizottság ügyben 2011. július 13-án hozott ítélete ellen az ENI SpA által 2011. október 3-án benyújtott fellebbezés
   (C-508/11. P. sz. ügy)
   2011/C 340/22
   Az eljárás nyelve: olasz
   
      Felek
   
   
      Fellebbező: ENI SpA (képviselők: G.M. Roberti, D. Durante, R. Arras, E. D'Amico, I. Perego ügyvédek)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül egészében vagy azon részében a megtámadott ítéletet, amelyben ez elutasította az ENI keresetét a T-39/07. sz. ügyben, és, következésképpen:
               
                           —
                        
                        
                           semmisítse meg részben vagy egészében a 2006. november 29-i bizottsági határozatot (COMP/F/38.638–BR/ESBR ügy);
                        
                     
                           —
                        
                        
                           és/vagy semmisítse meg, vagy legalább is mérsékelje az ENI-re a 2006. november 29-i bizottsági határozatban (COMP/F/38.638–BR/ESBR ügy) kiszabott bírságot;
                        
                     
         
               —
            
            
               másodlagosan, helyezze hatályon kívül egészében vagy abban a részében a megtámadott ítéletet, amelyben ez elutasította az ENI keresetét a T-39/07. sz. ügyben, és utalja vissza az ügyet a Törvényszék elé, hogy ez érdemben döntsön a Bíróság által adott iránymutatások fényében;
            
         
               —
            
            
               kötelezze a Bizottságot a jelen eljárás és a T-39/07. sz. ügyben lefolytatott eljárás költségeinek viselésére.
            
         
      Jogalapok és fontosabb érvek
   
   A négy részből álló első jogalap keretében az ENI azt állítja, hogy a Törvényszék többször is jogot sértett, és megszegte a rá háruló indokolási kötelezettséget, valamint az EU alapjogi chartájában és az EJEB által rögzített alapelveket a fellebbező védelemhez való jogának megsértésével. Az ENI a következőkre hivatkozik:
   
               —
            
            
               meghatározó befolyás valamely anyavállalat által történő tényleges gyakorlásának vélelme nem igazolt a kartellellenes felelősség felrovása alapjául szolgáló elvek valamint az EJEB ítélkezési gyakorlata által kidolgozott, a vélelemre vonatkozó elvek fényében; a Törvényszék, mindenesetre, nem határozott a keresetben a meghatározó befolyás tényeleges gyakorlása feltételének terjedelme tekintetében kifejtett érvelésről;
            
         
               —
            
            
               a felelősség vélelmének átfordítása céljából az ENI által szolgáltatott bizonyítékokat nem elemezték megfelelően. A Törvényszék ugyanis eltávolodott az e tekintetben a Bíróság és maga a Törvényszék által lefektetett ítélkezési gyakorlat által meghatározott joggyakorlattól;
            
         
               —
            
            
               jóllehet az ítélkezési gyakorlat alapján megállapította a felelősség vélelmének viszonylagos jellegét, a Törvényszék ezt alkalmazva eltért ennek valódi tartalmától, lehetetlenné téve ily módon az ENI számára tőle megkövetelt ellenkező bizonyítást, helyt adva ily módon az objektív felelősség rendszere alkalmazásának;
            
         
               —
            
            
               a Törvényszék indokolás nélkül állapította meg, hogy nem kell értékelnie az ENI által a társaságnak a meghatározó befolyás vélelmezett gyakorlása értelmében a felelősségnek az anyavállalatra történő felrovása tekintetében korlátozott felelőssége elve relevanciája vonatkozásában hivatkozott érveléseket, és tévesen alkalmazta a vállalatok jogutódlásának versenyjogi területére vonatkozó ítélkezési gyakorlatból eredő jogi kritériumokat.
            
         Két részből álló második jogalapja keretében az ENI azt állítja, hogy a Törvényszék megsértette az 1/2003 rendelet (1) 23. cikkét, az arányosság elvét és az indokolási kötelezettséget. Az ENI elsősorban arra hivatkozik, hogy a Törvényszék:
   
               —
            
            
               tévesen értékelte a jogsértés súlyát a bírság meghatározása tekintetében, indokolás nélkül tagadva az ENI által e vonatkozásban benyújtott bizonyítékok, valamint az alkalmazott szorzótényező aránytalan jellege tekintetében kifejtett érvelések relevanciáját;
            
         
               —
            
            
               az ítélkezési gyakorlattól eltávolodva a Syndalnak a megtámadott határozat címzettjei közül történő kizárását a vállalkozások jogutódlására alapozta, és figyelmen kívül hagyta a bírság maximális összegére vonatkozó, ebből eredő következményeket.
            
         
      (1)  HL L 1., 1. o.; magyar nyelvű különkiadás 8. fejezet 2. kötet 205. o.